Source: http://mladyfarmar.asyf.sk/node?page=6
Timestamp: 2019-05-23 18:54:06+00:00
Document Index: 1424541

Matched Legal Cases: ['ČL2018', '§15', '§ 42', '§ 42', '§ 15', '§ 15', '§ 11', '§ 11', '§8', '§ 12', '§ 12']

Upozornenie k platbe pre mladých poľnohospodárov
Pôdohospodárska platobná agentúra (ďalej len „PPA") týmto
upozorňuje žiadateľov o platbu pre mladých poľnohospodárov na
zmenu vyplývajúcu z nariadenia Európskeho Parlamentu a Rady (EÚ) č.
2017/2393 uvedenú v článku 3 odsek 10, ktorým sa upravuje článok
50 nariadenia Európskeho Parlamentu a Rady (EÚ) č. 1307/2013.
Pôvodný článok 50, odsek 5: „Platba pre mladých poľnohospodárov
sa poskytuje poľnohospodárovi na maximálne obdobie piatich rokov.
Uvedené obdobie sa skracuje o počet rokov, ktoré uplynuli medzi
založením podniku uvedeným v odseku 2 písm. a) a prvým podaním
žiadosti o platbu pre mladých poľnohospodárov."
„Platba pre mladých poľnohospodárov sa poskytuje poľnohospodárovi
na obdobie piatich rokov, počínajúc prvým podaním žiadosti o
platbu pre mladých poľnohospodárov, pokiaľ sa uvedené podanie
uskutoční počas obdobia piatich rokov po založení podniku
uvedeného v odseku 2 písm. a). Uvedené päťročné obdobie sa
vzťahuje aj na poľnohospodárov, ktorí dostali platbu pre mladých
poľnohospodárov v súvislosti s nárokmi pred rokom nároku 2018."
Uvedená zmena znamená, že v prípade, ak žiadateľ založil podnik v
rokoch 2010, 2011 alebo 2012 a podľa pôvodného ustanovenia by v
podpornom roku 2018 nemal nárok na platbu pre mladého poľnohospodára
(prípadne na ňu nemal nárok z dôvodu roku založenia podniku ani v
predchádzajúcich rokoch), je v zmysle uvedenej zmeny na túto platbu v
podpornom roku 2018 oprávnený.
Zároveň upozorňujeme na to, že všetky legislatívne podmienky
stanovené pre platbu pre mladého poľnohospodára musia byť
dodržané. Odporúčame sledovať oznámenia na webovom sídle PPA o
termíne na predkladanie jednotnej žiadosti na rok 2018, v rámci
ktorej je možné požiadať o túto platbu.
Upozornenie na oznámenie zahájenia realizácie podnikateľskej činnosti v projekte 6.1
Vážení farmári.
Upozorňujeme Vás, aby ste si ustrážili 6 mesačnú lehotu od podpísania zmluvy o NFP z projektu 6.1, keďže niektorým zo žiadateľov táto lehota uplynie 7. februára 2018.
https://www.crz.gov.sk/index.php?ID=2171273&art_zs1=P%C3%B4dohospod%C3%A1rska+platobn%C3%A1+agent%C3%BAra&art_suma_zmluva_od=50000&art_suma_zmluva_do=50000&art_rezort=114727&page=22
Ďalej prikladám samotný text zmluvy 7.3:
Prijímateľ sa zaväzuje zahájiť realizáciu podnikateľského plánu najneskôr do 6 mesiacov od dátumu podpísania Zmluvy o poskytnutí NFP, čo je povinný deklarovať písomným oznámením adresovaným Poskytovateľovi na predpísanom tlačive (viď. príloha č.1 príručka pre prijímateľa).
Článok v Roľníckych novinách o navýšení platby pre mladých farmárov
13. decembra 2017 bola v Štrasburgu schválená novela Nariadenia Európskeho parlamentu a Rady (EÚ) č. 1307/2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky. V zmysle novely dáva Európska únia jednotlivým členským štátom odteraz možnosť každoročne prehodnotiť zvýhodnenú podporu pre mladých poľnohospodárov od 25 % do 50 % jednotnej platby na plochu.
Združenie mladých farmárov na Slovensku - ASYF na túto novelu zareagovalo a požiadalo Ministerstvo pôdohospodárstva a rozvoja vidieka SR o navýšenie platby z pôvodných 25 % (60 €/ha) na 50 % (čo by mohlo byť až 120€/ha).
Viac sa dočítate v článku, ktorý bol uverejnený v Roľníckych novinách dňa 24.01.2018.
Združenie mladých farmárov na Slovensku - ASYF stále háji záujmy mladých a začínajúcich farmárov na Slovensku.
Pozvánka na Klub mladých farmárov Drienica, 16.-17.02.2018
Pozvánka na Klub mladých farmárov Tvrdošín, 09.-10.02.2018
Pozvánka na Klub mladých farmárov v Zlatnej na Ostrove 26. - 27. január 2018
Združenie mladých farmárov na Slovensku – ASYF v spolupráci s Regionálnou anténou Národnej siete rozvoja vidieka SR pre Nitriansky kraj
Vás pozývajú na dvojdňové stretnutie „Klub mladých farmárov“
Termín konania: 26 - 27. január 2018
Miesto konania: Zlatá Ryba, Zlatná na Ostrove /západné Slovensko
január 2018 (piatok)
Otvorenie, predstavenie aktivít ASYF
Milan Jurky, predseda Združenia mladých farmárov na Slovensku – ASYF
9:10 – 9:20
Predstavenie činnosti a aktivít NSRV SR
Ing. Tomáš Kozolka, regionálny koordinátor RA NSRV SR pre Nitriansky kraj
Problematika mladých farmárov a ich podpora – podmienky výzvy pre podopatrenie 6.3 a informácie k pripravovanej výzve pre podopatrenie 6.1
Ing. Juraj Kožuch, PhD., generálny riaditeľ PPA
Aktuálne zmeny v oblasti pozemkového práva v nadväznosti na PRV SR 2014 – 2020
novela zákona 330/1991 Z.z. (oblasť náhradných pozemkov)
novela zákona 504/2003 Z.z. (upozornenie na zmeny vyplývajúce z novely)
Ing. Andrej Vašek, riaditeľ odboru pozemkového, sekcie legislatívy
Podporné mechanizmy pri implementácii projektov mladých farmárov podopatrenie 6.1 z PRV 2014 -2020
Ing. Stanislav Chovanec - OK GROUP SLOVAKIA, a. s.
Inovačné technológie v poľnohospodárstve v oblasti zavlažovania v súvislosti s implementáciou PRV SR 2014 - 2020
doc. Ing. Ján Jobbágy, PhD., Katedra strojov a výrobných biosystémov, Slovenská poľnohospodárska univerzita v Nitre
Krížové plnenie – Ako prebieha kontrola?
Ing. Péter Csicsay - AGRODOKI
Zasadnutie Predsedníctva Združenia mladých farmárov na Slovensku – ASYF
Prijímanie nových členov
Problémy z praxe pri získavaní a vydávaní pozemkov
Vízia Združenia mladých farmárov na Slovensku - ASYF
Diskusia (otázky, na ktoré nestačil cez program čas)
Večera (pre ubytovaných)
január 2018 (sobota)
Návšteva farmy Ing. Zsolt Bindics
Účastnícky poplatok* pre nečlenov ASYF a členov s nezaplateným členským na rok 2018: 20,- €
Účastnícky poplatok pre členov, ktorí uhradili členský príspevok na rok 2018: 0,- €
*Účastnícky poplatok zahŕňa výdavky na prenájom priestorov s technikou a stravovanie
(občerstvenie a večera). Členom ASYF so zaplateným členský príspevkom na rok 2018 sú tieto výdavky hradené zo zdrojov ASYF-u. Národná sieť rozvoja vidieka SR hradí účastníkom výdavky za stravovanie (obed).
Ubytovanie s raňajkami si hradí každý účastník na vlastné náklady !
Vašu účasť prosím potvrďte vyplnením nasledovného formuláru
https://docs.google.com/forms/d/1FlA9n6NZjWh2VTVW0sG8wPse8A0U9xXag5SHehFDdw/edit alebo telefonicky +421 915 731 541 alebo emailom info@asyf.sk, najneskôr do 24. januára 2018.
Miesto a stravovanie podľa programu môžeme zaručiť len pre zaregistrovaných účastníkov! V prípade záujmu o ubytovanie nás prosím kontaktujte.
Účastnícky poplatok, resp. členský príspevok, prosím uhradiť na nasledovný bankový účet:
IBAN: SK7411110000001017783018
BIC: UNICRSKBX
Pri úhrade členského príspevku, uveďte do poznámky ČL2018 MENO A PRIEZVISKO (resp. NÁZOV FIRMY)
Pri úhrade účastníckeho poplatku, uveďte do poznámky ÚP MENO A PRIEZVISKO
Upozornenie! V prípade neúčasti sa účastnícky poplatok nevracia, ale môže sa vyslať náhradník.
Šťastné a veselé Vianoce a úspešný Nový rok 2018 Vám želá ASYF !
Stanovisko ASYF k dokumentu Budúcnosť poľnohospodárstva a potravinárstva
Združenie slovenských mladých farmárov - ASYF, vníma oznámenie komisie Európskemu parlamentu, Rade, Európskemu hospodárskemu a sociálnemu výboru a výboru regiónov s názvom „Budúcnosť potravinárstva a poľnohospodárstva“ a zaujímajú k nemu stanovisko.
ASYF víta text, ktorý zahrňuje všetky podstatné aspekty budúcej SPP. Je dôležité, že pozornosť sa upriamuje na zjednodušenie celej SPP, lepšie prepojenie znalostí a praxe vďaka výskumu a inováciám, budovanie inteligentného poľnohospodárstva. Je veľmi povzbudivé, že budúca Spoločná poľnohospodárska politika (SPP), počíta so spravodlivou podporou príjmov tak, aby sa poľnohospodári dokázali uživiť.
Je pochopiteľné, že dokument Európskej komisie je pomerne všeobecný, pretože pri nastoľovaní diskusie musí komisia zohľadniť rôzne prístupy, i rôzne názory k budúcej SPP, a tak ich vo všeobecnom texte môže zjednotiť.
Napriek všeobecnosti dokumentu, ASYF vníma ako priaznivú správu to, že vo viacerých častiach sa opakuje nutná „podpora modelu rodinných fariem vo všetkých regiónoch únie“[1] a ich prístupu k technológiám. Je zrejmé, že komisia vychádza z mnohých vedeckých štúdií, ktoré dokazujú, že rodinné farmy, v porovnaní s korporátnymi farmami a spoločnosťami, prinášajú štátu lepšiu efektivitu práce, zamestnanosť, pružnosť a prispôsobivosť výzvam trhu, starostlivosť o krajinu a najmä lepší sociálny dopad.
Na druhej strane, ASYF vníma ako riziko, že dokument chce rozšíriť právomoci členských štátov. Väčšie právomoci členských štátov môžu zhoršiť situáciu jednotného trhu a ďalších aspektov. Príkladom je Slovensko, kde máme skúsenosť, že práve mnohé rozhodnutia vlády sú tvorené bez vedeckej diskusie, spontánne, len na základe politickej objednávky a to prináša nerozumné rozhodnutia so zlým efektom na rozvoj poľnohospodárstva.
Najdôležitejšou časťou dokumentu, ktorú ASYF považuje za kľúčovú je oblasť generačnej výmeny. ASYF víta, že generačná výmena by mala byť prioritou nového politického rámca, kde vníma za podstatné a pozitívne, že je nutné zlepšiť konzistentnosť opatrení na úrovni EÚ a členských štátov. No zároveň má obavy z možnej poskytnutej flexibility na úrovni členských štátov, ktorá môže znamenať maximálny útlm generačnej výmeny tak, ako to na Slovensku vnímame v súčasnej dobe.
[1] Text dokumentu Budúcnosť potravinárstva a poľnohospodárstva, strana 11
Dôležité upozornenie.
Tak ako sme Vás upozorňovali koncom augusta o zmene zákona 330/1991, sú užívatelia náhradných pozemkov, ktoré užívajú na základe rozhodnutia podľa §15 zákona 330/1991 povinní tieto rozhodnutia obnoviť podľa paragrafu 12b zákona 504/2003.
Dnes bola k tejto téme venovaná tlačová beseda, ktorú Vám prikladám v nasledovnom linku :
https://www.ta3.com/clanok/1118226/tb-g-matecnej-a-a-vaseka-o-nahradnych-pozemkoch.html
Opätovne pripomíname, že Združenie mladých farmárov - ASYF, stálo za vylúčením § 42 v, ods. 1,2 a tejto téme sme venovali enormné úsilie. Našu pripomienku nájdete v priloženom linku:
https://www.slov-lex.sk/legislativne-procesy/SK/LP/2016/1053/pripomienky/COO-2145-1000-3-1745724
Rovnako sme posielali aj hromadnú pripomienku v mene Vidieckej platformy, ktorej je ASYF členom. Nájdete ju v priloženom linku:
https://www.slov-lex.sk/legislativne-procesy/SK/LP/2016/1053/hromadne-pripomienky/COO-2145-1000-3-1745186
Aj tejto téme plánujeme venovať budúcoročné Kluby mladých farmárov, ktoré budú vo februári 2018.
Nižšie nájdete samotné znenie zákonov § 42 v, zákona 330/1991 a paragrafu 12 b zákona 504.
Prechodné ustanovenia k úpravám účinným od 1. septembra 2017
(1) Vlastníci a užívatelia, ktorým boli vyčlenené pozemky do bezplatného náhradného užívaniarozhodnutím o schválení zjednodušeného rozdeľovacieho plánu vykonania urýchleného usporiadania vlastníckych a užívacích pomerov podľa § 15 tohto zákona v znení účinnom do 31. decembra 2007, sú povinní do 31. októbra 2019 usporiadať svoje užívacie vzťahy podľa osobitného predpisu. 60)
(2) Rozhodnutia podľa § 15 tohto zákona v znení účinnom do 31. decembra 2007 strácajú platnosť 31. decembra 2018, ak nebol podaný návrh podľa osobitného predpisu. 61)
(3) Konania o pozemkových úpravách, začaté a právoplatne neskončené do 31. augusta 2017, v ktorých sú platné zásady umiestnenia nových pozemkov podľa § 11 ods. 23, sa dokončia podľa tohto zákona v znení účinnom do 31. augusta 2017.
(4) V konaniach o schválení vykonania projektu pozemkových úprav pri pozemkoch podľa osobitného predpisu 7ba) začatých a právoplatne neskončených do 31. augusta 2017 sa postupuje podľa § 11 ods. 12 v znení účinnom od 1. septembra 2017.
(5) Ak ide o zmenu štátnej hranice , ktorá bola vykonaná do 31. augusta 2017, návrh podľa §8f odseku 1 musí byť podaný do 31.augusta 2018.“
Poznámky pod čiarou k odkazom 60 a 61 znejú:
„60) Zákon č. 504/2003 Z. z. v znení neskorších predpisov.
61) § 12b zákona č. 504/2003 Z. z. v znení zákona č. .../2017 Z. z.“.
Znenie § 12b 504/2003
(1) Ak rozhodnutie o schválení zjednodušeného rozdeľovacieho plánu vykonania urýchleného usporiadania vlastníckych a užívacích pomerov podľa osobitného predpisu 12d) (ďalej len „doterajšie rozhodnutie“) nestratilo platnosť, môže vlastník pozemku, ktorému bol vyčlenený iný pozemok do bezplatného náhradného užívania (ďalej len „doterajší náhradný pozemok“) podať na okresný úrad návrh na začatie konania o vydaní rozhodnutia o vzniku podnájomného vzťahu k doterajšiemu náhradnému pozemku v prospech tohto vlastníka na čas do
a) nadobudnutia právoplatnosti rozhodnutia o schválení vykonania projektu pozemkových úprav 12e) alebo do neskoršieho dňa uvedeného v tomto rozhodnutí,
b) výmazu podniku z obchodného registra bez právneho nástupcu,
c) právoplatnosti rozhodnutia o odňatí pozemku z poľnohospodárskej pôdy 12f), alebo
d) prevodu alebo prechodu vlastníctva pozemku, za ktorý bol vyčlenený doterajší náhradný pozemok.
(2) Vlastník, ktorý podal návrh podľa odseku 1 (ďalej len „navrhovateľ“), v návrhu uvedie
a) názov katastrálneho územia,
b) doterajšie rozhodnutie, ktorým mu bol doterajší náhradný pozemok vyčlenený do užívania,
c) označenie lokality a ďalšie jemu známe údaje o doterajšom náhradnom pozemku.
(3) Prílohou návrhu podľa odseku 1 je
a) zoznam poľnohospodárskych pozemkov vo vlastníctve navrhovateľa, na ktoré nemá uzavretú nájomnú zmluvu,
b) čestné vyhlásenie o neuzavretí nájomnej zmluvy na pozemky podľa písmena a).
(4) Okresný úrad rozhodne, že vzniká podnájomný vzťah podľa odseku 1, ak sa preukáže, že
a) navrhovateľ je osobou, ktorej bol vyčlenený doterajší náhradný pozemok,
b) doterajšie rozhodnutie nestratilo platnosť, 12g)
c) navrhovateľ vlastní v katastrálnom území poľnohospodársku pôdu podľa odseku 3 písm. a) najmenej vo výmere doterajšieho náhradného pozemku, pričom výmera sa vypočíta ako súčet výmer pripadajúcich na spoluvlastnícke podiely vo vlastníctve navrhovateľa na dotknutých pozemkoch, a
d) doterajší náhradný pozemok je identifikovateľný v teréne a identický so zjednodušeným rozdeľovacím plánom.
(5) Ak sa nepreukážu skutočnosti podľa odseku 4, okresný úrad rozhodne, že nevzniká podnájomný vzťah k doterajšiemu náhradnému pozemku.
Pozvánka na Ples mladých farmárov
Pozývame Vás na reprezentačný Ples mladých farmárov Slovenska, ktorý sa bude konať v Agropenzióne Tri Brezy, 20. 01. 2018, v Hruštíne. Cena vstupenky pre členov Združenia mladých farmárov na Slovensku - ASYF, so zaplateným členským príspevkom na rok 2017 je 20€. Cena pre nečlenov Združenia mladých farmárov na Slovensku a členov, ktorí nemajú zaplatený členský príspevok na rok 2017 je 25€. Prosíme poplatok za vstupenku uhradiť na číslo účtu SK7411110000001017783018 a do poznám...ky napísať PLES MENO PRIEZVISKO. Kto by chcel odprezentovať svoju firmu a prispieť cenou do tomboly hláste sa prosím na t.č.0915731541 alebo emailom na info@asyf.sk. Ďakujeme.
Pre ubytovaných je možnosť lyžovania SKI Zábava - Vasiľovská hoľa, v blízkosti je Aquapark Oravice, Oravský hrad.
Záujemcovia o Ples mladých farmárov sa prosím prihláste cez prihlasovací formulár: https://docs.google.com/…/1kRTY-jA7eb-64WeFyE-3QDISsbZ…/edit